Pozdravljeni devetošolci,

verjamem, da ste naredili nalogo iz prejšnjega tedna –**JAZZ** in še bolj uživali ob poslušanju te zvrsti, kar pa je tudi glavni namen dela ☺! Zopet vas čaka podobno delo.

Ta in naslednji teden (5. in 6. teden) se boste ukvarjali z učno snovjo **»POP V KLASIKI«**.

**Navodila za delo:**

Odpri spodnjo povezavo: <https://4d.rtvslo.si/arhiv/dokumentarni-filmi-in-oddaje-kulturno-umetniski-program/174486645>.

Za ogled oddaje **»KO POP SREČA** **KLASIKO«** boste potreboval približno eno uro časa. Delo opravi, ko boš imel na razpolago računalnik, zvočnik ali drugo mobilno napravo, ki ti bo omogočala ogled oddaje. Sledi delo, navedeno spodaj. Dobro poslušaj voditelja in vse glasbenike, ki nastopajo v oddaji. Odgovore boste našli med njihovim dialogom in izvajanjem.

Spodnja vprašanja in odgovore zapišeš v zvezek z naslovom »POP V KLASIKI«

1. Od kod melodija za risanko Smrkci iz leta 1981?

2. Katero glasbeno obliko izvaja pevec Omar Naber v sakralnem prostoru?

3. Pevec Jan Plestenjak ima do klasične glasbe poseben odnos že od otroštva. Kako ga opiše?

4. Voditelj oddaje zelo nazorno opiše značaj skladatelja Franza Liszta kot izvajalca na odru (lisztomanija). Opiši ga!

5. Voditelj omeni tudi Mozarta. Kako bi ga imenovali oz. kakšen pop vzdevek bi imel, če bi živel danes?

6. Omar Naber omeni himno za Ligo prvakov v nogometu. Kdo je avtor te himne?

7. Pevka Neisha je akademska skladateljica in pianistka. Kaj jo v klasični glasbi najbolj »zmoti / odbija«?

Delo boš uspešno opravil, ko boš:

* v zvezek napisal-a vprašanja (lahko jih nalepiš iz navodil) in odgovore;
* v zvezek napisal-a tri stvari, ki so se ti v oddaji zdele najbolj zanimive.

Uspešno in predvsem sprotno delo želim!

Učiteljica, Robertina Ladika Migalič